b'\n_START_ARTICLE_\nStof (fysik)\n_START_SECTION_\nStof og Albert Einsteins relativitetsteori\n_START_PARAGRAPH_\n"Grunden" til problemerne er, at Albert Einsteins relativitetsteori har "fjernet" eller sv\xc3\xa6kket begreberne tyngdekraften, gravitation og rummet \xe2\x80\x93 og "genf\xc3\xb8dt" universet til at "v\xc3\xa6re" i rumtiden. Alle elementarpartikler i relativitetsteorien for\xc3\xa5rsager rumtidskrumning i rumtiden, inkl. fotoner, det hypotetiske m\xc3\xb8rke stof og den m\xc3\xb8rke energi. Definerer man derfor stof til at v\xc3\xa6re noget, der har gravitationel indvirkning, s\xc3\xa5 er alt, der er sammensat af elementarpartikler, stof._NEWLINE_Gravitation i relativitetsteori kan forst\xc3\xa5s s\xc3\xa5ledes: Antag at der i rumtiden er en ikke-roterende sol og p\xc3\xa5 grund af denne sols samling af elementarpartikler vil rumtiden krumme; med den st\xc3\xb8rste krumning t\xc3\xa6ttest p\xc3\xa5 den og svagere og svagere jo l\xc3\xa6ngere man er fra denne sol. _NEWLINE_En enkelt eller en samling af elementarpartikler (det ikke-roterende legeme Q) antages at v\xc3\xa6re "et godt stykke" fra solen og vil blive p\xc3\xa5 virket af solens rumtidskrumning, hvor Q er. Denne og Q\'s egen rumtidskrumningsbidrag for\xc3\xa5rsager at Q accelererer direkte mod solen (og omvendt)._NEWLINE_Hvis solen og/eller legemet Q roterer, vil rumtiden blive trukket eller vredet (frame dragging) om det p\xc3\xa5g\xc3\xa6ldende legeme. Dette vil p\xc3\xa5virke den bane Q vil tage gennem rumtiden._NEWLINE_Pointen i det ovenst\xc3\xa5ende er, at solen og Q ikke tr\xc3\xa6kker direkte i hinanden med en kraft som Isaac Newton r\xc3\xa6sonnerede sig frem til. Derimod formidler rumtiden en krumning som udbreder sig med lysets hastighed. Det er denne rumtidskrumning som formidler "gravitations"-p\xc3\xa5virkningerne.'